Ludwig-Uhland-Preis
Dr Ludwig-Uhland-Preis ischt em Jôhr 1991 vom Karl Herzog von Württemberg gschdifdet wôrra. Benannt wôrra isch der Preis nôch-em Ludwig Uhland (1787 bis 1862), ama deitscha Dichtr, Litradurwissaschaftler ond Politiker us-em Schwôbland. Dô drmit sollet Leit auszoichnet werra, 
 wo mit ihrem Werk maßgeablich zom Vrstendnis vo dr Kuldur vo Wirdaberg odr zomendescht vom deitscha Sidweschda beitraga hend,
 wo wichdige Studia ibr da Ludwig Uhland vorglegt odr sich uff-ma Arbeitsgebiet vom Uhland auszeichnet hend,
 wo en dr Mundartforschong odr dr Mundartdichdong mit maßgeabliche Arbeida hervortreda send.

Der Preis isch dotiirt mit 10.000 Euro. Seit em Jôhr 2001 geit’s drzua noh an Ferderpreis vo 5.000 Euro. Bewerba kôô mr sich om dean Preis et. Wer-en kriagt, entscheidet a Gremiom. D Vrleihong ischt älle zwoi Jôhr, en dr Regl am Ludwig Uhland seim Geburtsdag, am 26. Abril. Dr Feschtakt fendet em Ordenssaal vom Residenzschloss Ludwigsburg schdadd.

Mit-em Hauptpreis auszoichnet wôrra send 
 1991: dr Wilhelm Karl König, a Schriftsteller, wo ondr andrem em schwäbischa Dialekt gschriiba hôt
 1994: dr Hermann Bausinger, a empirischer Kuldurwissaschaftler
 1997: dr Karl Moersch, a Schriftsteller ond FDP-Politiker
 1999: dr Arno Ruoff, a Mundartforscher
 2001: dr Bernhard Zeller, a Litradurhischdoriker ond Archivar
 2003: dr Hans-Georg Wehling, a Polidikwissaschaftler	
 2005: dr Manfred Bosch, a Schriftsteller 
 2007: dr Gottlob Haag, a Schriftsteller, wo haubtsächlich em hohaloischa Dialekt gschiiba hôt
 2009: dr Hans-Ulrich Simon, a Litradurforscher
 2011: dr Bernhard Hurm ond dr Uwe Zellmer, boide vom Theater Lendahof en Melchenga uff dr Schwäbischa Alb
 2013: dr Hellmut G. Haasis, a deitscher Hischdoriker, Schriftsteller ond Vorleger
 2015: dr Bernhard Fischer, a Litradurwissaschaftler ond Direkder vom Goethe- ond Schiller-Archiv en Weimar
 2017: dr Mathias Beer, a Hischtoriker an dr Universität Dibenga
 2019: dr Dieter Langewiesche, a Hischtoriker an dr Universität Dibenga

An Ferderpreis hend bisher kriagt 
 2001: dr Helmuth Mojem, a Litradurwissaschaftler
 2003: d Petra Zwerenz, Mundartschriftstellere
 2005: dr Marek Hałub, a Germanischt
 2007: dr Kurt Oesterle, a Schriftsteller
 2009: dr Walle Sayer, a Mundartschriftsteller
 2011: dr Hubert Klöpfer, a Vrleger
 2013: dr Georg Günther, a Musikwissaschaftler
 2015: d Susanne Hinkelbein, a Kombonischdin ond Theaterautorin
 2017: dr Stefan Knödler, a Germanischt
 2019: dr Dominik Kuhn, a schwäbischer Sprochkenschtler

Uuszeichnig
Kultur z Bade-Württeberg